《七谣赠璞冈赵明府 其七 甘霖谣》
明代·孙绪

今年夏月久不雨，枯朽朝朝望天宇。使君俛首坐堂上，无言心天三农苦。

古来仁覆称旻天，旻天忍不吾民怜。却恐民心百冤控无地，和风乖戻高阳愆。

君不见东海湄，冤孝妇，三月亢旱成焦土。又不见政不节，祷桑林，自责片语天为霖。

急寻案牒理故事，眼底纷纷拂人意。强将征役代他邦，忍朘膏脂媚大位。

短章一骑飞红尘，任他郡臬怒詈台端嗔。一章犹自可，再章惊人心。

三章四章语转峻，和风旭日成阴森。得请公移犹未下，行潦水溢漳流深。

作者简介：初人。洪武中官饶阳知县，均赋役，清刑罚，以廉能称。